CELEX: 32004R1558
Language: lt
Date: 2004-08-30 00:00:00
Title: 2004 m. rugpjūčio 30 d. Komisijos reglamentas (EB) Nr. 1558/2004, iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros bei dėl bendrojo muitų tarifo I priedą

2.9.2004   
            
            
               LT
            
            
               Europos Sąjungos oficialusis leidinys
            
            
               L 283/7
            
         
      KOMISIJOS REGLAMENTAS (EB) Nr. 1558/2004
   2004 m. rugpjūčio 30 d.
   iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros bei dėl bendrojo muitų tarifo I priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant tęsti derinimo su tarptautiniais standartais, nustatytais Tarptautinės alyvuogių aliejaus tarybos ir Codex Alimentarius, procesą, turėtų būti pakoreguotos 1991 m. liepos 11 d. Komisijos reglamente (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (2) ir Reglamento (EEB) Nr. 2658/87 I priede pateiktos Kombinuotosios nomenklatūros 15 skyriaus 2 papildomoje pastaboje nurodytos tam tikros ribinės vertės.
            
         
               (2)
            
            
               Pagal 2001 m. liepos 23 d. Tarybos reglamentą (EB) Nr. 1513/2001, iš dalies pakeičiantį Reglamentą Nr. 136/66/EEB ir Reglamentą (EB) Nr. 1638/98 dėl pagalbos schemos galiojimo laikotarpio pratęsimo ir alyvuogių aliejaus kokybės strategijos (3), būtina pataisyti Reglamento (EEB) Nr. 2658/87 I priede pateiktos Kombinuotosios nomenklatūros 15 skyriaus 2 papildomą pastabą.
            
         
               (3)
            
            
               Reglamentas (EEB) Nr. 2658/87 turėtų būti atitinkamai iš dalies pakeistas.
            
         
               (4)
            
            
               Šiame reglamente numatytos priemonės atitinka Muitų kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedas iš dalies keičiamas taip, kaip nurodyta priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugpjūčio 30 d.
      
         
            Komisijos vardu
         
         Frederik BOLKESTEIN
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 2344/2003 (OL L 346, 2003 12 31, p. 38).
   
      (2)  OL L 248, 1991 9 5, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1989/2003 (OL L 295, 2003 11 13, p. 57).
   
      (3)  OL L 201, 2001 7 26, p. 4.
   
      PRIEDAS
      Reglamento (EEB) Nr. 2658/87 I priedo 15 skyriaus 2 papildoma pastaba iš dalies keičiama taip:
      2 B papildomos pastabos I dalis iš dalies keičiama taip:
      g punktas iš dalies keičiamas taip:
      
                  —
               
               
                  2 papunktis pakeičiamas taip:
                  
                              „2)
                           
                           
                              bendras lakiųjų halogenintų tirpiklių kiekis ne didesnis kaip 0,20 mg/kg arba bet kuriam vienam tirpikliui ne didesnis kaip 0,10 mg/kg;“